Կլիվլենդ Կավալիերս
«Կլիվլենդ Կավալիերս» (), ամերիկյան պրոֆեսիոնալ բասկետբոլային ակումբ։ Հանդես է գալիս Բասկետբոլի ազգային ասոցիացիայի (NBA) արևելյան կոնֆերենցիայի կենտրոնական դիվիզիոնում։ Տեղակայված է ԱՄՆ Օհայո Նահանգի Կլիվլենդ քաղաքում։ Հիմնադրվել է 1970 թվականին՝ լիգայի ընդլայնման ծրագրի շրջանակներում։

Պատմության ընթացքում թիմի մարզաշապիկն են կրել այնպիսի բասկետբոլիստներ, ինչպիսիք են Օսթին Քարը, Բրեդ Դոգերթին, Ժիդրունաս Իլգաուսկասը, Մարկ Փրայսը, Լեբրոն Ջեյմսը, Կայրի Իրվինգը, Քևին Լավը, ինչպես նաև թիմում մարզական կարիերայի վերջին տարիներն են անցկացրել նախկին աստղեր Նեյթ Թարմոնդը, Լենի Ուիլկինսը, Ուոլտ Ֆրեյզերը և Շաքիլ Օ'Նիլը։

Տան հանդիպումները թիմն անցկացնում է «Քուիքեն լոունս արենա» մարզապալատում։

NBA-ի առաջին չեմպիոնական տիտղոսը թիմը նվաճել է 2016 թվականին։

Արտաքին հղումներ 

 Պաշտոնական կայք
 «Կավալիերսի» պատմությունը

ԲԱԱ ակումբներ